nibzard/narodne-novine-full-text-markdown huggingface dataset:
## Naredba o obveznom trihineloskopskom pregledu mesa svinja kod klanja za potrebe vlastitog domaćinstva

### NN 144/1998 (4.11.1998.), Naredba o obveznom trihineloskopskom pregledu mesa svinja kod klanja za potrebe vlastitog domaćinstva

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 2. i članka 79. Zakona o veterinarstvu
("Narodne novine", br. 70/97), a u svezi točke IV. podtočke 2. Naredbe
o mjerama zaštite životinja od zaraznih i nametničkih bolesti i njihovom
financiranju u 1998. godini ("Narodne novine", br. 142/97), ministar poljoprivrede
i šumarstva donosi

## **NAREDBU**

### **O OBVEZNOM TRIHINELOSKOPSKOM PREGLEDU MESA SVINJA KOD KLANJA ZA POTREBE VLASTITOG DOMAĆINSTVA**

I.

Radi sprečavanja oboljenja ljudi od trihineloze naređuje se obavljanje
trihineloskopskog pregleda mesa svinja kod klanja za potrebe vlastitog
domaćinstva na području Republike Hrvatske.

II.

Vlasnici životinja dužni su klanje svinja, čije je meso namijenjeno
potrošnji u vlastitom domaćinstvu, prijaviti nadležnoj ovlaštenoj veterinarskoj
organizaciji najkasnije 24 sata prije klanja.

III.

Pregled iz točke I. ove Naredbe obavljat će ovlašteni veterinari u ovlaštenim
veterinarskim organizacijama.

IV.

Ovlaštene veterinarske organizacije iz točke II. ove Naredbe dužne su
svaki slučaj trihineloze prijaviti nadležnoj veterinarskoj inspekciji županije
ili Grada Zagreba, odnosno Ministarstvu poljoprivrede i šumarstva - Upravi
za veterinarstvo.

V.

Danom stupanja na snagu ove Naredbe prestaje važiti Naredba o obveznom
trihineloskopskom pregledu mesa svinja kod klanja za potrebe vlastitog
domaćinstva na području županija: Vukovarsko-srijemske, Osječko-baranjske,
Brodsko-posavske i Virovitičko-podravske ("Narodne novine", br. 121/97).

VI.

Ova Naredba stupa na snagu danom objave u "Narodnim novinama".

Klasa: 322-01/98-01/75
Urbroj: 525-06-98-01
Zagreb, 28. listopada 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 144/1998-1790
## Naredba o prestanku važenja Naredbe o zabrani stavljanja u promet svinja s područja Županije vukovarsko-srijemske i dijelova Županije osječko-baranjske

### NN 144/1998 (4.11.1998.), Naredba o prestanku važenja Naredbe o zabrani stavljanja u promet svinja s područja Županije vukovarsko-srijemske i dijelova Županije osječko-baranjske

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 19. Zakona o veterinarstvu ("Narodne
novine", br. 70/97), ministar poljoprivrede i šumarstva donosi

## **NAREDBU**

### **O PRESTANKU VAŽENJA NAREDBE O ZABRANI STAVLJANJA U PROMET SVINJA S PODRUČJA ŽUPANIJE VUKOVARSKO-SRIJEMSKE I DIJELOVA ŽUPANIJE OSJEČKO-BARANJSKE**

I.

Danom stupanja na snagu ove Naredbe prestaje važiti Naredba o zabrani
stavljanja u promet svinja s područja Županije vukovarsko-srijemske i Županije
osječko-baranjske ("Narodne novine", br. 18/98).

II.

Ova Naredba stupa na snagu danom objave u "Narodnim novinama".

Klasa: 322-01/98-01/76
Urbroj: 525-06-98-01
Zagreb, 28. listopada 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 144/1998-1791
## Stopa rasta proizvođačkih cijena industrijskih proizvoda u listopadu 1998. godine

### NN 144/1998 (4.11.1998.), Stopa rasta proizvođačkih cijena industrijskih proizvoda u listopadu 1998. godine

# DRŽAVNI ZAVOD ZA STATISTIKU

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U LISTOPADU 1998. GODINE**

Stopa rasta proizvođačkih cijena industrijskih proizvoda u listopadu
1998. godine u odnosu na rujan 1998. godine iznosi: **0,4**.

Klasa: 957-04/98-01/103
Urbroj: 555-05-04-98-103
Zagreb, 2. studenoga 1998.

Ravnatelj **mr. sc. Ivan Rusan,** v. r.

Ostalo, NN 144/1998-1797
## Indeks cijena na malo u Republici Hrvatskoj u listopadu 1998. godine

### NN 144/1998 (4.11.1998.), Indeks cijena na malo u Republici Hrvatskoj u listopadu 1998. godine

# DRŽAVNI ZAVOD ZA STATISTIKU

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U LISTOPADU 1998. GODINE**

Indeks cijena na malo u Republici Hrvatskoj u listopadu 1998. godine
u odnosu na rujan 1998. godine iznosi: **100,5.**

Klasa: 957-04/98-01/104
Urbroj: 555-05-04-98-104
Zagreb, 2. studenoga 1998.

Ravnatelj **mr. sc. Ivan Rusan,** v. r.

Ostalo, NN 144/1998-1798
## Odluka o ispravku odluka o dodjeli odlikovanja

### NN 144/1998 (4.11.1998.), Odluka o ispravku odluka o dodjeli odlikovanja

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

### **O ISPRAVKU ODLUKA O DODJELI ODLIKOVANJA**

*I. U odluci o dodjeli Reda hrvatskog pletera, broj: 01-051-97-16-5/1,
od 27. svibnja 1997. godine,*

1. pod rednim brojem 184. umjesto: "fra Žarko Ilić" treba stajati: "fra
Ivan Žarko Ilić"

2. pod rednim brojem 311. umjesto: "Drago Matac" treba stajati: "Drago
Matas"

*II. U odluci o dodjeli Reda Danice hrvatske s likom Marka Marulića,
broj: 01-051-98-13-1-2/1, od 26. svibnja 1998. godine,*

3. pod rednim brojem 161., umjesto: "Milan Šober" treba stajati: "Bojan
Šober"

*III. U odluci o dodjeli Reda hrvatskog pletera, broj: 01-051-98-16-7/1,
od 26. svibnja 1998. godine,*

4. pod rednim brojem 216. umjesto "Marija Martinec" treba stajati: "Marija
Martinac"

5. pod rednim brojem 244. umjesto: "Mate Mižaca" treba stajati: "Mate
Bižaca"

Broj: 01-051-98-88-1/1
Zagreb, 23. listopada 1998.

Predsjednik
Republike Hrvatske **dr. Franjo Tuđman,** v. r.

Odluka, NN 144/1998-1799
## Ispravak Rješenja o početku rada Carinske ispostave Županja Carinarnice Slavonski Brod

### NN 144/1998 (4.11.1998.), Ispravak Rješenja o početku rada Carinske ispostave Županja Carinarnice Slavonski Brod

Nakon izvršenog uspoređivanja sa izvornim tekstom utvrđene su pogreške
u Rješenju o početku rada Carinske ispostave Županja, Carinarnice Slavonski
Brod, objavljeno u "Narodnim novinama", br. 38 od 24. lipnja
1992. godine, te se daje

## **ISPRAVAK**

### **RJEŠENJA O POČETKU RADA CARINSKE ISPOSTAVE ŽUPANJA CARINARNICE SLAVONSKI BROD**

i isto treba glasiti:

### **"RJEŠENJE O POČETKU RADA CARINSKE ISPOSTAVE ŽUPANJA CARINARNICE OSIJEK"**

- U točki 1. rješenja umjesto riječi "organizacijska jedinica Carinarnice
Slavonski Brod", treba stajati "ustrojstvena jedinica Carinarnice
Osijek", a riječi "privremeno u okviru Carinarnice Osijek",
brišu se.

**NAPOMENA:** Izvršena je ispravka na web stranici u broju 38 iz
1992.g.

Klasa: 212-02/98-01/09
Urbroj: 513-02-08/12-98-2
Zagreb, 18. ožujka 1998.

Ravnatelj **mr. Josip Knezić,** v. r.

Ostalo, NN 144/1998-1800
## Odluka o razrješenju dr. Mladena Iblera dužnosti izvanrednog i opunomoćenog veleposlanika Republike Hrvatske u Republici Estoniji

### NN 145/1998 (6.11.1998.), Odluka o razrješenju dr. Mladena Iblera dužnosti izvanrednog i opunomoćenog veleposlanika Republike Hrvatske u Republici Estoniji

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.) donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI ESTONIJI**

dr. MLADEN IBLER razrješuje se dužnosti izvanrednog i opunomoćenog veleposlanika
Republike Hrvatske u Republici Estoniji, sa sjedištem u Stockholmu.

Ova Odluka stupa na snagu danom donošenja.

Broj: 081-98-1937/1
Zagreb, 27. listopada 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 145/1998-1802
## Pravilnik o određivanju kazališnih djelatnika koji se smatraju kazališnim umjetnicima

### NN 145/1998 (6.11.1998.), Pravilnik o određivanju kazališnih djelatnika koji se smatraju kazališnim umjetnicima

# **MINISTARSTVO KULTURE**

Na temelju članka 34. stavka 2. Zakona o kazalištima ("Narodne novine"
broj 61/91 i 13/97) ministar kulture donosi

## **PRAVILNIK**

### **O ODREĐIVANJU KAZALIŠNIH DJELATNIKA KOJI SE SMATRAJU KAZALIŠNIM UMJETNICIMA**

Članak 1.

Ovim Pravilnikom određuje se koji se kazališni djelatnici u smislu Zakona
o kazalištima smatraju kazališnim umjetnicima.

Članak 2.

Kazališni umjetnici su: dramski glumci, operni i operetni pjevači i
članovi zbora, plesači klasičnog baleta, plesači suvremenog plesa, stvaraoci
i animatori lutaka, orkestralni solisti i članovi orkestra, redatelji,
dirigenti, koreografi, dramaturzi, umjetnički voditelji dramskog, opernog,
baletnog i lutkarskog studija te slikarske i kiparske radionice, zborovođe,
baletni majstori, baletni pedagozi, korepetitori, scenografi, kostimografi,
scenski slikari (majstori slikari), scenski kipari (majstori kipari), oblikovatelji
scenskog svjetla i tona (voditelji rasvjete i tona, majstori rasvjete i
tona), slikari maske (voditelji maskerske radionice, majstori maske), voditelji
vlasuljarske radionice i majstori vlasuljari ako su raspoređeni na takva
radna mjesta prema općem aktu kazališta.

Da bi kazališni umjetnik mogao obavljati poslove prema stavku 1. ovoga
članka treba imati odgovarajuću školsku spremu (svjedodžbu, diplomu), odnosno
priznati status samostalnog umjetnika sukladno odgovarajućim zakonskim
propisima.

Članak 3.

Kazališni umjetnici iz članka 2. ovog Pravilnika ostvaruju prava i obveze
iz radnog odnosa ili u svezi s radnim odnosom u skladu sa zakonom i kolektivnim
ugovorom koji se primjenjuje za zaposlene u javnim službama, ako Zakonom
o kazalištima nije drukčije određeno.

Članak 4.

Ovaj Pravilnik stupa na snagu osmog dana od dana objave u "Narodnim
novinama".

Klasa: 612-03/98-01-385
Urbroj: 532-03-3/98-01
Zagreb, 2. studenoga 1998.

Ministar
**mr. Božo Biškupić**, v. r.

Pravilnik, NN 145/1998-1804
## Pravilnik o dopuni Pravilnika o obavljanju ribolova pridnenom povlačnom mrežom koćom

### NN 145/1998 (6.11.1998.), Pravilnik o dopuni Pravilnika o obavljanju ribolova pridnenom povlačnom mrežom koćom

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2., članka 18. stavka 2., članka 48. stavka
3. točke 4., članka 49. stavka 1. točke 1., 2. I 5. Zakona o morskom ribarstvu
("Narodne novine", br. 46/97 - pročišćeni tekst) ministar poljoprivrede
i šumarstva donosi

## **PRAVILNIK**

### **O DOPUNI PRAVILNIKA O OBAVLJANJU RIBOLOVA PRIDNENOM POVLAČNOM MREŽOM KOĆOM**

Članak 1.

U Pravilniku o obavljanju ribolova pridnenom povlačnom mrežom koćom
("Narodne novine", br. 67/97, 97/97, 136/97,
87/98 i 108/98) u članku 11. stavku 1. točka 4. mijenja se i glasi:

"4. U dijelu Neretvanskog kanala, unutar akvatorija omeđenog spojnicama
između točaka A i B te C, D i E:

točka A - Rt Višnjica na kopnu

točka B - zapadni rt uvale Prapratna na poluotoku Pelješcu

točka C - Rt Duba na poluotoku Pelješcu

točka D - Rt Sućuraj na otoku Hvaru

točka E - lučko svjetlo Drvenik

u kojem se ribolov pridnenom koćom smije obavljati srijedom i četvrtkom.

Članak 2.

Ovaj Pravilnik stupa na snagu danom objave u "Narodnim novinama".

Klasa: 011-02/97-01/97
Urbroj: 525-01-98-1
Zagreb, 30. listopada 1998.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 145/1998-1805
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezne Republike Njemačke - regij

### NN 145/1998 (6.11.1998.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezne Republike Njemačke - regij

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine", br. 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ SAVEZNE REPUBLIKE NJEMAČKE - REGIJA NORDHEIN-WESTPHALEN**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Savezne Republike Njemačke - regija Nordhein-Westphalen.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Savezne Republike
Njemačke - regija Nordhein-Westphalen.

Zabrana iz točke I. ove naredbe ne odnosi se na proizvode domaćih i
divljih svinja namijenjene ljudskoj prehrani koji su prije ili tijekom
proizvodnje podvrgnuti toplinskoj obradi s postizanjem temperature u središtu
proizvoda od najmanje 700C ili su podvrgnuti toplinskoj obradi u hermetički
zatvorenoj ambalaži sa Fo vrijednosti 3 i više.

II.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/98-01/74
Urbroj: 525-01-98-01/SŠ
Zagreb, 29. listopada 1998.

Ministar
poljoprivrede i šumarstva
**mr. Zlatko Dominiković**, v. r.

Naredba, NN 145/1998-1807
## Odluka o odlikovanju Mladena Crnobrnje Redom hrvatskog pletera

### NN 146/1998 (10.11.1998.), Odluka o odlikovanju Mladena Crnobrnje Redom hrvatskog pletera

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se hrvatski glumac

### **Mladen Crnobrnja**

*odlikuje*

u prigodi četrdesete obljetnice umjetničkog rada.

### **REDOM HRVATSKOG PLETERA**

Broj: 01-051-98-16-13/1
Zagreb, 30. listopada 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 146/1998-1808
## Naredba o zabrani uvoza u Republiku Hrvatsku i provoza preko teritorija Republike Hrvatske peradi i proizvoda od peradi podrijetlom iz Bosne i Hercegovine - objekta "KOKA-PRODUKT" Gračanic

### NN 146/1998 (10.11.1998.), Naredba o zabrani uvoza u Republiku Hrvatsku i provoza preko teritorija Republike Hrvatske peradi i proizvoda od peradi podrijetlom iz Bosne i Hercegovine - objekta "KOKA-PRODUKT" Gračanic

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE PERADI I PROIZVODA OD PERADI PODRIJETLOM IZ BOSNE I HERCEGOVINE - OBJEKTA "KOKA-PRODUKT" GRAČANICA**

I.

Radi sprečavanja unošenja u Republiku Hrvatsku zarazne bolesti salmoneloze,
zabranjuje se uvoz u Republiku Hrvatsku i provoz preko teritorija Republike
Hrvatske peradi i proizvoda od peradi podrijetlom iz Bosne i Hercegovine
- objekta "KOKA PRODUKT" Gračanica.

II.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/98-01/78
Urbroj: 525-01-98-01/SŠ
Zagreb, 31. listopada 1998.

Ministar
poljoprivrede i šumarstva **mr. Zlatko Dominiković,** v. r.

Naredba, NN 146/1998-1810
## Rješenje Ustavnog suda Republike Hrvatske broj U-I-737/1998 od 28. listopada 1998.

### NN 146/1998 (10.11.1998.), Rješenje Ustavnog suda Republike Hrvatske broj U-I-737/1998 od 28. listopada 1998.

# USTAVNI SUD REPUBLIKE HRVATSKE

Ustavni sud Republike Hrvatske, u sastavu predsjednik Suda Jadranko
Crnić te suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović i Mladen Žuvela, rješavajući o prijedlogu za pokretanje postupka
za ocjenu ustavnosti Zakona na sjednici održanoj dana 28. listopada 1998.
godine, donio je slijedeće

## **RJEŠENJE**

1. Ne prihvaća se prijedlog za pokretanje postupka za ocjenu ustavnosti
odredbe članka 194. točke 6. Zakona o mirovinskom osiguranju ("Narodne
novine", broj 102/98).

2. Ovo rješenje objavit će se u "Narodnim novinama".

Obrazloženje

Udruženje umirovljenika "Trnje" iz Zagreba podnijelo je prijedlog za
ocjenu ustavnosti odredbe Zakona označene u izreci.

Osporenom odredbom propisano je da na dan početka primjene ovoga Zakona
prestaje važiti Zakon o usklađivanju mirovina i drugih novčanih primanja
iz mirovinskog i invalidskog osiguranja, te upravljanju fondovima mirovinskog
i invalidskog osiguranja ("Narodne novine", broj 20/97 i 69/98 - u nastavku:
Zakon o usklađivanju).

Predlagatelj smatra da su osporenom odredbom povrijeđene temeljne odredbe
Ustava Republike Hrvatske iz članka 1., 3. i 5., kao i temeljne slobode
i prava čovjeka i građanina iz članka 14. Ustava Republike Hrvatske. Razloge
za ovakovo shvaćanje nalazi u tome što je Ustavni sud Republike Hrvatske
svojom odlukom broj: U-I-283/1997 od 12. svibnja 1998. (u nastavku: Odluka),
ukinuo određene odredbe Zakona o usklađivanju. Zaključuju da osporena odredba
propisuje da Zakon o usklađivanju, pa tako i odredbe ukinute navedenom
Odlukom Ustavnog suda, prestaju važiti tek 1. siječnja 1999.

Prijedlog nije osnovan.

Odlukom Ustavnog suda ukinute su odredbe članka 1., 2., 3, 4. i 6. Zakona
o usklađivanju, koje su prestale važiti danom objave Odluke u "Narodnim
novinama" 14. svibnja 1998. U ostalom dijelu, koji se odnosi na odredbe
članka 5. i dijelom članka 7., Zakon o usklađivanju je ostao na snazi.

Stoga nema osnove za sumnju u ustavnost osporene odredbe kojom Zakon
o usklađivanju, u dijelu u kojem je i dalje na snazi, prestaje važiti na
dan početka primjene Zakona o mirovinskom osiguranju.

Iz navedenih razloga Sud nije prihvatio prijedlog za pokretanje postupka
za ocjenu ustavnosti osporene zakonske odredbe, pa je temeljem odredbe
članka 45. stavka 1. Poslovnika Ustavnog suda Republike Hrvatske ("Narodne
novine", broj 29/94) riješeno kao u izreci.

Odluka o objavi ovog rješenja temelji se na odredbi članka 20. stavka
1. Ustavnog zakona o Ustavnom sudu Republike Hrvatske ("Narodne novine",
broj 13/91).

Broj: U-I-737/1998
Zagreb, 28. listopada 1998.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Rješenje, NN 146/1998-1812
## Pravilnik o izmjeni pravilnika o uvjetima koje moraju ispunjavati ovlašteni zaposlenici Hrvatskog centra za razminiranje

### NN 147/1998 (12.11.1998.), Pravilnik o izmjeni pravilnika o uvjetima koje moraju ispunjavati ovlašteni zaposlenici Hrvatskog centra za razminiranje

# **MINISTARSTVO UNUTARNJIH POSLOVA**

Na temelju članka 22a. stavka 3. Zakona o razminiranju ("Narodne novine",
broj 19/96. i 86/98.) ministar unutarnjih poslova donosi

## **PRAVILNIK**

### **O IZMJENI PRAVILNIKA O UVJETIMA KOJE MORAJU ISPUNJAVATI OVLAŠTENI ZAPOSLENICI HRVATSKOG CENTRA ZA RAZMINIRANJE**

Članak 1.

U Pravilniku o uvjetima koje moraju ispunjavati ovlašteni zaposlenici
Hrvatskog centra za razminiranje ("Narodne novine", broj 93/98.) u članku
2. podstavku 2. iza riječi "pirotehničara" stavlja se točka, a riječi:
"u trgovačkom društvu ovlaštenom za obavljanje poslova razminiranja", brišu
se.

Članak 2.

Ovaj Pravilnik stupa na snagu danom objave u "Narodnim novinama".

Broj: 511-01-92-65703/98
Zagreb, 30. rujna 1998.

Ministar
**mr. Ivan Penić,** v. r.

Pravilnik, NN 147/1998-1813
## Naredba o homologaciji katadioptera za motorna vozila i njihove prikolice

### NN 147/1998 (12.11.1998.), Naredba o homologaciji katadioptera za motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI KATADIOPTERA ZA MOTORNA VOZILA I NJIHOVE PRIKOLICE**

I. PODRUČJE PRIMJENE

 1. Katadiopteri namijenjeni za ugradnju na motorna vozila i njihove
prikolice moraju biti homologirani sukladno ovoj naredbi.

 2. Ova naredba odnosi se na katadioptere koji su svrstani prema svjetlosno-tehničkim
značajkama u ova tri razreda: IA, IIA i IIIA.

II. ZAHTJEVI

 3. Katadiopteri u smislu ove naredbe moraju udovoljavati zahtjevima
Pravilnika broj 3 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 15. veljače 1996.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 3.02).

 4. Pravilnik ECE R 3.02 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE KATADIOPTERA

 5. Ispitivanje katadioptera u smislu ove naredbe može provoditi samo
ovlašteni laboratorij prema zahtjevima Pravilnika ECE R 3.02.

IV. HOMOLOGACIJA KATADIOPTERA

 6. Državni zavod za normizaciju i mjeriteljstvo provodi homologaciju
katadioptera u smislu ove naredbe prema Pravilniku ECE R 3.02.

V. PROVJERA SUKLADNOSTI

 7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

 8. Ova naredba stupa na snagu osmog dana nakon objave u "Narodnim novinama".

 9. Danom stupanja na snagu ove naredbe prestaje važiti Pravilnik br.
3 "Jednoobrazni propisi koji se odnose na homologaciju katadiopterskih
uređaja za motorna vozila" ("Narodne novine" br. 53/91).

10. Kod provjere sukladnosti za rabljena vozila vozila prihvaća se homologacija
izdana prema Pravilniku ECE R 3.00 i ECE R 3.01.

\_\_\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.2/Rev.2 (Preradba 2, stupila na snagu
15. veljače 1996.)

Klasa: 011-02/98-02/26
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1815
## Naredba o homologaciji svjetala stražnje registarske pločice za motorna vozila (osim motocikala) i njihove prikolice

### NN 147/1998 (12.11.1998.), Naredba o homologaciji svjetala stražnje registarske pločice za motorna vozila (osim motocikala) i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak 4. Zakona o normizaciji ("Narodne novine" broj 55/96)
ravnatelj Državnog zavoda za normizaciju i mjeriteljstvo donosi

## **NAREDBU**

### **O HOMOLOGACIJI SVJETALA STRAŽNJE REGISTARSKE PLOČICE ZA MOTORNA VOZILA (OSIM MOTOCIKALA) I NJIHOVE PRIKOLICE**

I. PODRUČJE PRIMJENE

1. Svjetla stražnje registarske pločice namijenjene za ugradnju na motorna
vozila (osim motocikala) i njihove prikolice moraju biti homologirana sukladno
ovoj naredbi.

II. ZAHTJEVI

2. Svjetla stražnje registarske pločice u smislu ove naredbe moraju
udovoljavati zahtjevima Pravilnika broj 4 Ekonomskog povjerenstva Ujedinjenih
naroda za Europu, s izmjenama i dopunama koje su stupile na snagu zaključno
15. siječnja 1997.1, koji je dodatak Ženevskom sporazumu iz
1958. o prihvaćanju jednakih uvjeta za homologaciju i uzajamno priznavanje
homologacije opreme i dijelova motornih vozila (u daljnjem tekstu: Pravilnik
ECE R 4.00).

3. Pravilnik ECE R 4.00 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE SVJETALA STRAŽNJE
REGISTARSKE PLOČICE

4. Ispitivanje svjetala stražnje registarske pločice u smislu ove naredbe
može provoditi samo ovlašteni laboratorij prema zahtjevima Pravilnika ECE
R 4.00.

IV. HOMOLOGACIJA SVJETALA
STRAŽNJE REGISTARSKE PLOČICE

5. Državni zavod za normizaciju i mjeriteljstvo provodi homologaciju
svjetala stražnje registarske pločice u smislu ove naredbe prema Pravilniku
ECE R 4.00.

V. PROVJERA SUKLADNOSTI

6. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine", broj 82/96, 107/96, 79/97, 132/97 i 58/98).

VI. PRIMJENA

7. Ova naredba stupa na snagu osmog dana nakon objave u "Narodnim novinama".

8. Danom stupanja na snagu ove naredbe prestaje važiti Pravil-nik br.
4. "Jednoobrzani propisi koji se odnose na homologa-ciju uređaja za rasvjetu
zadnje registarske tablice motornih vozila (izuzimajući motorkotače) i
njihovih prikolica" ("Na-rodne novine" br. 53/91).

\_\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.3/Rev.1 (Preradba 1, stupila na snagu
15. siječnja 1997.)

Klasa: 011-02/98-02/28
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1816
## Naredba o homologaciji pokazivača smjera za motorna vozila i njihove prikolice

### NN 147/1998 (12.11.1998.), Naredba o homologaciji pokazivača smjera za motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI POKAZIVAČA SMJERA ZA MOTORNA VOZILA I NJIHOVE PRIKOLICE**

I. PODRUČJE PRIMJENE

1. Pokazivači smjera za motorna vozila i njihove prikolice moraju biti
homologirani sukladno ovoj naredbi.

II. ZAHTJEVI

2. Pokazivači smjera u smislu ove naredbe moraju udovoljavati zahtjevima
Pravilnika broj 6 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 3. rujna 1997.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 6.01).

3. Pravilnik ECE R 6.01 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE POKAZIVAČA SMJERA

4. Ispitivanje pokazivača smjera u smislu ove naredbe može provoditi
samo ovlašteni laboratorij prema zahtjevima Pravilnika ECE R 6.01.

IV. HOMOLOGACIJA POKAZIVAČA SMJERA

5. Dražvni zavod za normizaciju i mjeriteljstvo provodi homologaciju
pokazivača smjera u smislu ove naredbe prema Pravilniku ECE R 6.01.

V. PROVJERA SUKLADNOSTI

6. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

7. Ova naredba stupa na snagu osmog dana nakon objave u "Narodnim novinama".

8. Danom stupanja na snagu ove naredbe prestaje važiti Pravil-nik br.
6, "Jednoobrazni propisi koji se odnose na homologa-ciju pokazivača pravca
za motorna vozila i njihove prikolice, ("Narodne novine" br. 53/91).

9. Kod provjere sukladnosti rabljenih vozila i za pokazivače smjera
tipova 1, 2a, 2b i 3 kod novih vozila prihvaća se homologacija izdana prema
Pravilniku ECE R 6.00.

\_\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.5/Rev.2 (Preradba 2, stupila na snagu
2. prosinca 1992.)
E/ECE/324 - E/ECE/TRANS/505Rev.1/Ad.5/Rev.2/Amend. 1 (Dopuna 1, stupila
na snagu 11. veljače 1996.)
E/ECE/324 - E/ECE/TRANS/505Rev.1/Ad.5/Rev.2/Amend. 2 (Dopuna 2, stupila
na snagu 3. rujna 1997.)

Klasa: 011-02/98-02/29
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1818
## Naredba o homologaciji svjetala za maglu na cestovna motorna vozila

### NN 147/1998 (12.11.1998.), Naredba o homologaciji svjetala za maglu na cestovna motorna vozila

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI SVJETALA ZA MAGLU ZA CESTOVNA MOTORNA VOZILA**

I. PODRUČJE PRIMJENE

1. Svjetla za maglu za cestovna motorna vozila moraju biti homologirana
sukladno ovoj naredbi.

2. Ova naredba odnosi se na svjetla za maglu za cestovna motorna vozila
koja imaju staklenu leću ili leću od umjetnih gradiva.

II. ZAHTJEVI

3. Svjetla za maglu u smislu ove naredbe moraju udovoljavati zahtjevima
Pravilnika broj 19 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 27. travnja 1998.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 19.02).

4. Pravilnik ECE R 19.02 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE SVJETALA ZA MAGLU

5. Ispitivanje svjetala za maglu u smislu ove naredbe može provoditi
samo ovlašteni laboratorij prema zahtjevima Pravilnika ECE R 19.02.

IV. HOMOLOGACIJA SVJETALA ZA MAGLU

6. Državni zavod za normizaciju i mjeriteljstvo provodi homologaciju
svjetala za maglu u smislu ove naredbe prema Pravilniku ECE R 19.02.

V. PROVJERA SUKLADNOSTI

7. Provjera sukladnosti sa zahtjevima ove naredbe provodi se prema postupku
koji je propisan Pravilnikom o homologaciji vozila ("Narodne novine" broj
82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama".

9. Danom stupanja na snagu ove naredbe prestaje važiti Pravil-nik br.
19 "Sukladni propisi za homologaciju rasvjetnih tijela za kretanje motornih
vozila po magli" ("Narodne novine" br. 53/91).

\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.18/Rev.3 (Preradba 3, stupila na snagu
27. listopada 1992.)
E/ECE/324 - E/ECE/TRANS/505Rev.1/Ad.18/Rev.3/Amend.1 (Dopuna 1, stupila
na snagu 16. lipnja 1995.)
E/ECE/324 - E/ECE/TRANS/505Rev.1/Ad.18/Rev.3/Amend.2 (Dopuna 2, stupila
na snagu 15. siječnja 1997.)
E/ECE/324 - E/ECE/TRANS/505Rev.1/Ad.18/Rev.3/Amend.3 (Dopuna 3, stupila
na snagu 27. travnja 1998.)

Klasa: 011-02/98-02/32
Urbroj: 558-04/7-98-1
Zagreb, 6. listopada. 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.**, v. r.

Naredba, NN 147/1998-1821
## Naredba o homologaciji svjetala za vožnju unatrag za motorna vozila i njihove prikolice

### NN 147/1998 (12.11.1998.), Naredba o homologaciji svjetala za vožnju unatrag za motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI SVJETALA ZA VOŽNJU UNATRAG ZA MOTORNA VOZILA I NJIHOVE PRIKOLICE**

I. PODRUČJE PRIMJENE

1. Svjetla za vožnju unatrag za cestovna motorna vozila i njihove prikolice
moraju biti homologirana sukladno ovoj naredbi.

II. ZAHTJEVI

2. Svjetla za vožnju unatrag u smislu ove naredbe moraju udovoljavati
zahtjevima Pravilnika broj 23 Ekonomskog po-vjerenstva Ujedinjenih naroda
za Europu, s izmjenama i do-punama koje su stupile na snagu zaključno 18.
siječnja 1998.1, koji je dodatak Ženevskom sporazumu iz 1958.
o prihvaćanju jednakih uvjeta za homologaciju i uzajamno priznavanje homologacije
opreme i dijelova motornih vozila (u daljnjem tekstu: Pravilnik ECE R 23.00).

3. Pravilnik ECE R 23.00 u izvorniku dostupan je u Normoteci Državnog
zavoda za normizaciju i mjeriteljstvo.

IV. ISPITIVANJE SVJETALA ZA VOŽNJU UNATRAG

4. Ispitivanje svjetala za vožnju unatrag u smislu ove naredbe može
provoditi samo ovlašteni laboratorij prema zahtjevima Pravilnika ECE R
23.00.

V. HOMOLOGACIJA SVJETALA ZA VOŽNJU UNATRAG

5. Državni zavod za normizaciju i mjeriteljstvo provodi homologaciju
svjetala za vožnju unatrag u smislu ove naredbe prema Pravilniku ECE R
23.00.

V. PROVJERA SUKLADNOSTI

6. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

7. Ova naredba stupa na snagu osmog dana nakon objave u "Narodnim novinama".

8. Danom stupanja na snagu ove naredbe prestaje važiti Naredba o obveznoj
homologaciji svjetala za vožnju unatrag za cestovna motorna vozila i njihove
prikolice ("Narodne novine" br. 53/91).

\_\_\_\_\_\_\_\_
(1) ECE dokumenti u kojima je objavljeni tekst pravilnika:
E/ECE/324 - E/ECE/TRANS/505Rev.1/ Ad.22/Rev.1 (Preradba 1, stupila na snagu
5. svibnja 1991.)
E/ECE/324 - E/ECE/TRANS/505Rev.1/Ad.22/Rev.1/Amend. 1 (Dopuna 1, stupila
na snagu 11. veljače 1996.)
E/ECE/324 - E/ECE/TRANS/505Rev.1/Ad.22/Rev.1/Amend. 2 (Dopuna 2, stupila
na snagu 18. siječnja 1998.)

Klasa: 011-02/98-02/35
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1823
## Naredba o homologaciji stražnjih svjetala za maglu za cestovna motorna vozila i njihove prikolice

### NN 147/1998 (12.11.1998.), Naredba o homologaciji stražnjih svjetala za maglu za cestovna motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI STRAŽNJIH SVJETALA ZA MAGLU ZA CESTOVNA MOTORNA VOZILA I NJIHOVE PRIKOLICE**

I. PODRUČJE PRIMJENE

1. Stražnja svjetla za maglu za cestovna motorna vozila i njihove prikolice
moraju biti homologirana sukladno ovoj naredbi.

II. ZAHTJEVI

2. Stražnja svjetla za maglu u smislu ove naredbe moraju udovoljavati
zahtjevima Pravilnika broj 38 Ekonomskog povjerenstva Ujedinjenih naroda
za Europu, s izmjenama i dopunama koje su stupile na snagu zaključno 11.
veljače 1996.1, koji je dodatak Ženevskom sporazuma iz 1958.
o prihvaćanju jednakih uvjeta za homologaciju i uzajamno priznavanje homologacije
opreme i dijelova motornih vozila (u daljnjem tekstu: Pravilnik ECE R 38.00).

3. Pravilnik ECE R 38.00 u izvorniku dostupan je u Normoteci Državnog
zavoda za normizaciju i mjeriteljstvo

III. ISPITIVANJE STRAŽNJIH SVJETALA ZA MAGLU

4. Ispitivanje stražnjih svjetala za maglu u smislu ove naredbe može
provoditi samo ovlašteni laboratorij prema zahtjevima Pravilnika ECE R
38.00.

IV. HOMOLOGACIJA STRAŽNJIH SVJETALA ZA MAGLU

5. Državni zavod za normizaciju i mjeriteljstvo provodi homologaciju
stražnjih svjetala za maglu u smislu ove naredbe prema Pravilniku ECE R
38.00.

V. PROVJERA SUKLADNOSTI

6. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

7. Ova naredba stupa na snagu osmog dana nakon objave u "Narodnim novinama".

8. Danom stupanja na snagu ove naredbe prestaje važiti "Naredba o obaveznoj
homologaciji stražnjih svjetala za maglu za motorna vozila i njihove prikolice"
("Narodne novine" br. 53/91).

\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/ Ad.37/ (Izvorni pravilnik, stupio na
snagu 1. kolovoza 1978.)
E/ECE/324 - E/ECE/TRANS/505Rev.1/ Ad.37/Amend.1 (Dopuna 1, stupila na snagu
14. veljače 1989.)
E/ECE/324 - E/ECE/TRANS/505Rev.1/ Ad.37/Amend.2 (Dopuna 2, stupila na snagu
5. svibnja 1991.)
E/ECE/324 - E/ECE/TRANS/505Rev.1/ Ad.37/Amend.3 (Dopuna 3, stupila na snagu
11. veljače 1996.)

Klasa: 011-02/98-02/36
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v.r.

Naredba, NN 147/1998-1824
## Naredba o homologaciji glavnih svjetala za mopede

### NN 147/1998 (12.11.1998.), Naredba o homologaciji glavnih svjetala za mopede

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI GLAVNIH SVJETALA ZA MOPEDE**

I. PODRUČJE PRIMJENE

1. Glavna svjetla za mopede i cestovna vozila koja se mogu smatrati
mopedima (vozila kategorija L1 i L2) moraju biti homologirana sukladno
ovoj naredbi.

2. Ova naredba odnosi se na glavna svjetla sa žaruljama sa žarnom niti
koja daju samo kratki svjetlosni snop (kratko svjetlo) i namijenjena su
za ugradnju na vozila kategorija L1 i L2.

II. ZAHTJEVI

3. Glavna svjetla u smislu ove naredbe moraju udovoljavati zahtjevima
Pravilnika broj 56 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 10. ožujka 1995.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 56.00).

4. Pravilnik ECE R 56.00 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE GLAVNIH SVJETALA

5. Ispitivanje glavnih svjetala u smislu ove naredbe može provoditi
samo ovlašteni laboratorij prema zahtjevima Pravilnika ECE R 56.00.

IV. HOMOLOGACIJA GLAVNIH SVJETALA

6. Državni zavod za normizaciju i mjeriteljstvo provodi homologaciju
glavnih svjetala u smislu ove naredbe prema Pravilniku ECE R 56.00.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama".

9. Danom stupanja na snagu ove naredbe prestaje važiti "Naredba o obaveznoj
homologaciji farova za bicikle s motorom" ("Narodne novine" br. 53/91).

\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.55/Rev.1 (Preradba 1, stupila na snagu
10. svibnja 1989.)
E/ECE/324 - E/ECE/TRANS/505Rev.1/Ad.55/Rev.1/Corr.1 (Ispravak 1, stupio
na snagu 16. lipnja 1992.)
E/ECE/324 - E/ECE/TRANS/505Rev.1/Ad.55/Rev.1/Amend 1. (Dopuna 1, stupila
na snagu 10. ožujka 1995.)

Klasa: 011-02/98-02/38
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1826
## Naredba o homologaciji glavnih svjetala za motocikle

### NN 147/1998 (12.11.1998.), Naredba o homologaciji glavnih svjetala za motocikle

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI GLAVNIH SVJETALA ZA MOTOCIKLE**

I. PODRUČJE PRIMJENE

1. Glavna svjetla za motorna vozila kategorija L3 i L4 moraju biti homologirana
sukladno ovoj naredbi.

2. Ova naredba odnosi se na glavna svjetla sa žaruljama sa žarnom niti
za motorna vozila kategorija L3 i L4, koji imaju staklenu leću ili leću
od umjetnih gradiva.

II. ZAHTJEVI

3. Glavna svjetla u smislu ove naredbe moraju udovoljavati zahtjevima
Pravilnika broj 57 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 10. ožujka 1995.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 57.01).

4. Pravilnik ECE R 57.01 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE GLAVNIH SVJETALA

5. Ispitivanje glavnih svjetala u smislu ove naredbe može provoditi
samo ovlašteni laboratorij prema zahtjevima Pravilnika ECE R 57.01.

IV. HOMOLOGACIJA GLAVNIH SVJETALA

6. Državni zavod za normizaciju i mjeriteljstvo provodi homologaciju
glavnih svjetala u smislu ove naredbe prema Pravilniku ECE R 57.01.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama".

9. Danom stupanja na snagu ove naredbe prestaje važiti "Naredba o obaveznoj
homologaciji farova za motocikle" ("Narodne novine" br. 53/91).

\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Add.56/Rev. 1 (preradba 1, stupila na snagu
10. ožujka 1995.)

Klasa: 011-02/98-02/39
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1827
## Odluka o izdavanju numizmatičkih kompleta kovanog novca Republike Hrvatske kuna i lipa s oznakom godine kovanja "1998.

### NN 147/1998 (12.11.1998.), Odluka o izdavanju numizmatičkih kompleta kovanog novca Republike Hrvatske kuna i lipa s oznakom godine kovanja "1998.

# **HRVATSKA NARODNA BANKA**

Na temelju članka 36. stavak 1. i članka 67. stavak 1. točka 23. Zakona
o Hrvatskoj narodnoj banci ("Narodne novine" br. 35/95. - pročišćeni tekst),
Savjet Hrvatske narodne banke na sjednici održanoj 4. studenoga. 1998.
godine, donio je

## **ODLUKU**

### **O IZDAVANJU NUMIZMATIČKIH KOMPLETA KOVANOG NOVCA REPUBLIKE HRVATSKE KUNA I LIPA S OZNAKOM GODINE KOVANJA "1998."**

1. Hrvatska narodna banka izdaje numizmatički komplet kovanog novca
Republike Hrvatske kuna i lipa, s oznakom godine kovanja "1998.".

2. Hrvatska narodna banka izdaje numizmatičke komplete iz točke 1. ove
Odluke u količini od 2.000 komada kompleta.

3. Kovani novac kuna i lipa uložen u numizmatičke komplete izrađen je
u tehnici kovanja kakvoće visoki sjaj, te zavaren u plastične omote, pravokutnog
oblika dimenzija 166x111 mm.

4. Izgled kovanog novca kuna i lipa u numizmatičkim kompletima identičan
je opisu kovanog novca kuna i lipa iz Odluke o apoenima i osnovnim obilježjima
kovanog novca kuna i lipa s latinskim nazivima biljaka i životinja na licu
i naličju kovanog novca ("Narodne novine" br. 47/95.), s tim, da će kovani
novac nositi godinu kovanja "1998.".

5. Numizmatički kompleti kovanog novca kuna i lipa s oznakom godine
kovanja "1998." prodavat će se po cijeni od 95,00 kuna.

6. Hrvatska narodna banka prodavat će numizmatičke komplete na vlastitom
prodajnom mjestu, te putem banaka, ZAP-a i trgovačkih društava.

7. Ova Odluka stupa na snagu danom objave u "Narodnim novinama".

O.br. 456/98.
Zagreb, 4. studenoga 1998.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 147/1998-1828
## Odluka o postavljenju Jakše Muljačića izvanrednog i opunomoćenog veleposlanika Republike Hrvatske u Kraljevini Nizozemskoj, i za stalnog predstavnika Republike Hrvatske pri organizaciji za zabranu kem

### NN 147/1998 (12.11.1998.), Odluka o postavljenju Jakše Muljačića izvanrednog i opunomoćenog veleposlanika Republike Hrvatske u Kraljevini Nizozemskoj, i za stalnog predstavnika Republike Hrvatske pri organizaciji za zabranu kem

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam JAKŠU MULJAČIĆA izvanrednog i opunomoćenog veleposlanika
Republike Hrvatske u Kraljevini Nizozemskoj, i za stalnog predstavnika
Republike Hrvatske pri Organizaciji za zabranu kemijskog oružja (OPCW),
sa sjedištem u Den Haagu.

Ova Odluka stupa na snagu danom donošenja.

Broj: 081-98-1891/1
Zagreb, 4. studenoga 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 147/1998-8120
## Odluka o raspisivanju izbora za Općinsko vijeće Općine Mače

### NN 148/1998 (16.11.1998.), Odluka o raspisivanju izbora za Općinsko vijeće Općine Mače

# **VLADA REPUBLIKE HRVATSKE**

Na temelju članka 4. stavka 1. Zakona o izborima članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", br. 90/92, 69/95 i 59/96) i članka 30. stavka 2. Zakona
o Vladi Republike Hrvatske ("Narodne novine", broj 101/98), Vlada Republike
Hrvatske je na sjednici održanoj 12. studenoga 1998. godine donijela

## **ODLUKU**

### **O RASPISIVANJU IZBORA ZA OPĆINSKO VIJEĆE OPĆINE MAČE**

I.

Raspisuju se izbori za članove Općinskog vijeća Općine Mače.

II.

Za dan provedbe izbora određuje se nedjelja, 20. prosinca 1998. godine.

III.

Ova Odluka stupa na snagu danom objave u "Narodnim novinama".

Klasa: 013-01/98-01/01
Urbroj: 5030109-98-15
Zagreb, 12. studenoga 1998.

Predsjednik
**mr. Zlatko Mateša,** v. r.

Odluka, NN 148/1998-1832
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 148/1998 (16.11.1998.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# **MINISTARSTVO UNUTARNJIH POSLOVA**

Temeljem članka 19. stavka 4. Zakona o oružju (Pročišćeni tekst - "Narodne
novine" br. 46/97.) ministar unutarnjih poslova, uz suglasnost ministra
zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96., 110/96., 35/97., 76/97., 87/97., 10/98., 28/98., 40/98., 78/98.
i 100/98.) u točci I. iza rednog broja 61. dodaju se brojevi i riječi:

"62. Specijalistička ordinacija medicine rada mr. sc. Ante Talijančić,
Zadar, Zadarskog mira 22.;

63. Vladimir Haluga, dr. med., specijalista medicine rada, Čakovec,
I. G. Kovačića 1e.;

64. Vera Mareš-Bratko, dr. med., specijalista medicine rada, Čakovec,
I. G. Kovačića 1e.;

65. Specijalistička ordinacija medicine rada prim. dr. sc. Marko Mustać,
dr. med., Zadar, Zadarskog mira 22.;

66. Specijalistička ordinacija medicine rada, Jasna Mandrapa, dr. med.
spec. medicine rada, Opatija, Stubište Rupa 1."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-29073/2-1998.
Zagreb, 3. studenoga 1998.

Ministar
**mr. Ivan Penić,** v. r.

Rješenje, NN 148/1998-1833